Na osnovu člana 275 stav 2 Zakona o privrednim društvima (“Službeni list CG”, br. 65/20 i 46/21), člana 29 stav 2 tačka 5 Zakona o komunalnim djelatnostima (“Službeni list CG”, br. 55/16, 74/16, 02/18 i 66/19) i člana 54 stav 1 tačka 58 Statuta Glavnog grada (“Službeni list CG - Opštinski propisi”, br. 8/19 i 20/21), Skupština Glavnog grada-Podgorice, na sjednici održanoj 19. maja 2022. godine, donijela je –

**O D L U K U**

 **o povećanju osnovnog kapitala**

 **“Parking servis Podgorica” d.o.o. Podgorica**

**Član 1**

Ukupni registrovani kapital “Parking servis Podgorica” d.o.o. Podgorica, sa sjedištem Trg Argentina br. 8 i registarskim brojem 5-0367400 u Centralnom registru privrednih subjekata iznosi 1,00 eura.

**Član 2**

Povećava se osnovni kapital “Parking servis Podgorica” d.o.o. Podgorica po osnovu novčanog uloga u iznosu od 10.000,00 eura u skladu s uplatom izvršenom od strane Osnivača i po osnovu nenovčanog uloga u iznosu od 357.750,00 eura shodno Izvještaju o procjeni vrijednosti nenovčanog uloga br. 14-22 od dana 21.04.2022. godine.

**Član 3**

Ukupna vrijednost osnovnog kapitala “Parking servis Podgorica” d.o.o. Podgorica, nakon povećanja iznosi 367.751,00 eura, od čega iznos od 10.001,00 eura čini novčani osnivački ulog, dok iznos od 357.750,00 eura čini nenovčani osnivački ulog.

**Član 4**

“Parking servis Podgorica” d.o.o. Podgorica će u skladu sa važećim propisima i odredbama ove odluke izvršiti potrebne promjene u Centralnom registru privrednih subjekata.

**Član 5**

Osnovni kapital “Parking servis Podgorica” d.o.o. smatra se uvećanim kada se promjene Statuta “Parking servis Podgorica” d.o.o. Podgorica registruju u Centralnom registru privrednih subjekata.

**Član 6**

Ova odluka stupa na snagu danom objavljivanja u “Službenom listu Crne Gore - Opštinski propisi”.

Broj: 02-016/22-264

Podgorica, 19. maj 2022. godine

**SKUPŠTINA GLAVNOG GRADA - PODGORICE**

 **PREDSJEDNIK,**

 **dr Đorđe Suhih**